
	Noteikumu projekts
 Eiropas Savienības Atveseļošanas un noturības mehānisma plāna 1.2. reformu un investīciju virziena “Energoefektivitātes uzlabošana” 1.2.1.4.i. investīcijas “Energoefektivitātes uzlabošana valsts sektora ēkās, t.sk. vēsturiskajās ēkās” projektu iesniedzēju saraksts
	Iebildums
Saskaņā ar Ministru kabineta 2021. gada 28. aprīļa rīkojumu Nr.292 “Par Latvijas Atveseļošanas un noturības mehānisma plānu” (turpmāk – ANM plāns) ir noteikts, ka reformu un investīciju virzienā “1.2. Energoefektivitātes uzlabošana” ir plānotas investīcijas “1.2.1.4.i. Energoefektivitātes uzlabošana valsts sektora ēkās, t.sk. vēsturiskajās ēkās”, lai  sniegtu atbalstu energoefektivitātes uzlabošanai un pārejai uz atjaunojamiem energoresursiem centrālās valdības īpašumā esošām un izmantojamām ēkām ar kultūras funkciju, tai skaitā vēsturiskajām un tieslietu jomas ēkām, lai panāktu primārās enerģijas patēriņa samazinājumu, veicinātu pāreju uz atjaunojamo energoresursu izmantošanu enerģijas ražošanā, kā arī panāktu SEG emisiju samazinājumu.  
Līdz ar to secinam, ka ANM plānā tiek paredzēts, ka investīcijas var tikt novirzītas valsts pārvaldes iestādes valdījumā esošajām ēkām ar kultūras funkciju, neatkarīgi no to padotības veida un netika plānots tās novirzīt tikai viena resora ēkām, kā tas šobrīd ir noteikts noteikumu projektā. Tāpat arī tiesību akta anotācijā norādīts, ka citās šobrīd esošajās vai plānotajās energoefektivitātes paaugstināšanas atbalsta programmās ir atšķirīga mērķa grupa – piemēram, privātmājas, daudzdzīvokļu dzīvojamās mājas, uzņēmumiem piederošas nedzīvojamās ēkas, līdz ar to valsts ēku energoefektivitātei finansējums ir pieejams tikai 1.2.1.4.i investīcijas ietvaros.
Pilnībā atbalstot, ka Kultūras ministrijai kā vadošajai valsts pārvaldes iestādei kultūras nozarē ir pienākums izvērtēt, vai konkrētajā ēkā (ēku grupā), kurā plānots veikt investīcijas, tiek nodrošināta kultūras funkcija, tomēr no noteikumu projekta nav saprotami principi, pēc kādiem notika potenciālo finansējuma saņēmēju atlase un izveidots potenciālo projektu iesniedzēju saraksts - tiesību akta projekta 1. pielikums (turpmāk – 1. pielikums). 
Informējam, ka Paula Stradiņa Medicīnas vēstures muzejs (turpmāk tekstā PSMVM)  ir veselības ministra pakļautībā esoša tiešās pārvaldes iestāde un atbilstoši Muzeju likuma 3. panta otrajai daļai kultūras ministrs ar Kultūras ministrijas starpniecību īsteno funkcionālo pārraudzību publiskajos muzejos, t.sk. arī PSMVM.

Ņemot vērā PSMVM ēkām Ukrainas neatkarības ielā 1, Rīgā nepieciešamos energoefektivitātes uzlabojumus (saskaņā ar 2020.gadā veiktā Ēku tehnisko apsekošanas atzinuma novērtējumu), kā arī PSMVM kultūras funkcijas nozīmīgumu, lūdzam noteikumu projekta 1.pielikumā kā finansējuma saņēmēju iekļaut PSMVM ēkas, kas izvietotas Ukrainas neatkarības ielā 1, Rīgā.

